TOURISM DEPARTMENT-IN AIRPORT KAWNGDUNGAH THINGPHUN HNATLANG NEI,"878/2024-2025 Aizawl the 20th June, 2024: Vawiin khan Tourism Department huaihawtin 'Green Mizoram Day' pualin Lengpui Airport kawng dungah thingphun hnatlang neih a ni a. Tourism Minister Pi Lalrinpuii chuan Directorate of Tourism office kawt atangin thingphun hnatlanga kal te a vailiam. Hnatlang nei turte fuihna thusawiin Minister Pi Lalrinpuii chuan mitinte a tam thei ang bera thing phun turin a chah a, ram humhalh nan thingphun uar a tulzia a sawi bawk. Vawiin hnatlangah hian Mizoram State Tree 'HERHSE' thing 200 phun niin, a thing phun tur hi Environment Forests & Climate Change Department atanga dawn a ni. Tourism Department atangin Director Pi Lalrodingi, officers leh staff te bakah Association of Tour Operators Mizoram, Mizoram Tour Guide Association leh Save the Riparians te an thawk chhuak a ni. Attachment Loading attachment...",Dated: 20 th Jun 24 3:36 PM,https://dipr.mizoram.gov.in/post/tourism-department-in-airport-kawngdungah-thingphun-hnatlang-nei